section_heading: Klupska karijera
paragraph_text: U novoj sezoni postigao je prvi pogodak u utakmici superkupa između Dinama i Rijeke (4:1). Nastupao je i u kvalifikacijama za Ligu prvaka, gdje je dobro odigrao protiv Arsenala, te se navodno svidio Wengeru. Kružile su priče o zainteresiranosti Arsenala, no, transfera nije bilo ni blizu. Do kraja polusezone istaknuo se solidnim igrama.